***Αθήνα, 11 Οκτωβρίου 2016***

**ΔΕΛΤΙΟ ΤΥΠΟΥ**

Την Κύπρο επισκέφθηκαν στις 07 Οκτωβρίου 2016, οι πρώην Πρόεδροι της Βουλής των Ελλήνων **Απόστολος Κακλαμάνης και Δημήτρης Σιούφας.** Καλεσμένοι από τον **Δήμαρχο και το Δημοτικό Συμβούλιο του Δήμου Μόρφου** ως επίτιμοι Δημότες του για τις Αντικατοχικές εκδηλώσεις και Μέρες Μνήμης. Συναντήθηκαν με τον **Πρόεδρο της Βουλής των Αντιπροσώπων** **Δημήτριο Συλλούρη,** και πήραν μέρος σε όλες τις Αντικατοχικές Εκδηλώσεις και κατέθεσαν στεφάνι στο Μνημείο των Μορφιτών μαχητών που έπεσαν το 1974, κατά την τουρκική εισβολή.

Ο Δημήτρης Σιούφας είχε συνάντηση με τον **Πρόεδρο της Συμμαχίας Πολιτών** **Γιώργο Λιλλήκα,** Βουλευτή και πρώην Υπουργό.

Ο πρώην Πρόεδρος της Βουλής των Ελλήνων Δημήτρης Σιούφας έκανε την ακόλουθη δήλωση:

«Αισθάνομαι εξαιρετική τιμή που συμμετείχα και φέτος στην Μόρφου και την Κύπρο για τις Αντικατοχικές Εκδηλώσεις. Του χρόνου να είμαστε στη Μόρφου. Αισθάνομαι εξαιρετική τιμή γιατί μου δώσατε τη δυνατότητα, όχι μόνο να αισθάνομαι αλλά και να δηλώνω Κύπριος, Μορφίτης.

Εύχομαι σύνεση και αποφασιστικότητα. Προπάντων Σοφία στις διαπραγματεύσεις για την επίλυση του Κυπριακού.

Σε αυτήν την προσπάθεια, όλοι οι Έλληνες, είμαστε δίπλα σας.

Είμαστε κοντά σας».